Šiuri pilis

Šiuri pilis (, okinav. Su'i gushiku) – pilis-tvirtovė (gusuku) Japonijoje, Okinavos prefektūros sostinės Nahos šiaurėje esančiame Šiuri rajone. 

Įkurta XIV a., pilis buvo ilga laiką naudojama kaip Riūkiū karalystės valdovų rūmai. Per istoriją pilis buvo ne kartą sugriauta ir vėl atstatyta: 1453 m., 1660 m. ir 1709 m. nuniokota gaisrų, o Antrojo pasaulinio karo metais (1945 m.) visiškai subombarduota amerikiečių pajėgų.Jacquelyn Brannon Wiksten. The History of Shuri Castle, 2005, p. 4 Paskutinį kartą pilis buvo atkurta 1992 m., bet ir vėl stipriai nukentėjo nuo gaisro 2019 m. spalio 31 d., kai sudegė dauguma vidiniame kieme buvusių pastatų.Shuri Castle: Fire destroys 500-year-old world heritage site in Japan, BBC, 2019-10-31

2000 m. Šiuri pilis kartu su kitais Gusuku vietovės ir kita Riūkiū karalystės nuosavybė objektais buvo įtraukta į UNESCO pasaulio paveldo sąrašą.Gusuku Sites and Related Properties of the Kingdom of Ryukyu, UNESCO

 Šaltiniai 

Kategorija:Japonijos pilys
Kategorija:Pasaulio paveldo objektai Japonijoje
Kategorija:Riukiu istorija
Kategorija:Riūkiū kultūra